b'\n_START_ARTICLE_\nZajtrk na travi (Monet)\n_START_SECTION_\nOpis\n_START_PARAGRAPH_\nNa sliki, v izvirni obliki, je bilo dvanajst ljudi, oble\xc4\x8denih v takratno pari\xc5\xa1ko modo, ki so imeli piknik na son\xc4\x8dni jasi v brezovem gozdu. Prikazane figure so zdru\xc5\xbeene na beli odeji za piknik, na kateri je predstavljena hrana. Razpolo\xc5\xbeenje v tem naravnem prostoru ve\xc4\x8dinoma ustvarja igra svetlobe in sence.\n_START_SECTION_\nZgodovina\n_START_PARAGRAPH_\nNa Pari\xc5\xa1kem salonu leta 1865 so Monetu dovolili prikazati dve mornari\xc5\xa1ki sliki, ki sta dosegli pozitiven odziv, zaradi \xc4\x8desar je Claude Monet na\xc4\x8drtoval razstavo na Salonu leta 1866 z  monumentalno sliko Zajtrk na travi ki je4 ni mogel dokon\xc4\x8dati. Camille Doncieux, s katero je Monet vstopil v odnos, je bila model na tej sliki._NEWLINE_Monetova ljubica Camille in njegov prijatelj Fr\xc3\xa9d\xc3\xa9ric Bazille sta sedela in stala v Fontainebleaujskem  gozdu kot modela za figure na sliki, in ju je posnel v predhodni \xc5\xa1tudiji. To je v studiu v Parizu prenesel od oktobra 1865 v velikem formatu, vendar je moral malo pred za\xc4\x8detkom Salona ugotoviti, da ne bo mogel pravo\xc4\x8dasno dokon\xc4\x8dati slike. Sam Monet je prevzel klju\xc4\x8dno mesto v tem delu in mu dodelil posebno mesto v svojem studiu, kjer so ga obiskovalci lahko ob\xc4\x8dudovali._NEWLINE_Ker je monumentalna oblika onemogo\xc4\x8dila delo na prostem, je bila slika ustvarjena v studiu. Slika je ostala nedokon\xc4\x8dana, nenazadnje zaradi kritike Gustava Courbeta. Zavrnil ga je tudi Monet, kot tudi Salon. Sliko je moral kasneje zaradi dolga zapustiti svojemu najemodajalcu kot zastavo. Ker je sliko hranil v svoji vla\xc5\xbeni kleti \xc5\xbee \xc5\xa1est let, se je po\xc5\xa1kodovala okoli robov. Ko je Monet leta 1884 ponovno dobil sliko, je bila zelo po\xc5\xa1kodovana in jo je bilo treba obrezati na robovih. Samo dva dela je lahko obnovil._NEWLINE_Obstajajo tri predhodne \xc5\xa1tudije. Te so v muzeju Marmottan Monet v Parizu, v Narodni galeriji v Washingtonu in muzeju Pu\xc5\xa1kin v Moskvi.\n_START_SECTION_\nZgled\n_START_PARAGRAPH_\nSliko je na\xc4\x8drtoval Monet v slogu Manetove slike Zajtrk na travi iz leta 1863, ki je povzro\xc4\x8dila \xc5\xa1kandal zaradi golote, ki je bila prikazana brez kakr\xc5\xa1nekoli mitolo\xc5\xa1ke povezave. Monet je ob\xc4\x8dudoval dela Maneta, s katerimi je imel tesnej\xc5\xa1e stike od leta 1866. Vendar je Monet \xc5\xbeelel svojo sliko bolj uskladiti z okusom gledalcev._NEWLINE_V nasprotju z Manetovo sliko, Monetov Zajtrk na travi ni nastajal samo v studiu, ampak na prostem (en plein air). Druga razlika je bila opustitev provokacije v predstavitvi podobe, da bi se prilagodila okusu umetni\xc5\xa1ko zainteresirane publike, saj je Monet iskal prepoznavnost v Salonu, ki je \xc5\xa1e ni na\xc5\xa1el. Figure so v naravni velikosti in videti bolj realisti\xc4\x8dne kot v delih Maneta in Gustava Courbeta.'